РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број 06-2/224-12

25. октобар 2012. године

Б е о г р а д

З А П И С Н И К

13. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА

ОДРЖАНЕ 23. ОКТОБРА 2012. ГОДИНЕ

 Седница је почела у 14,10 часова.

 Седницом је председавала Весна Ковач, председник Одбора.

 Седници Одбора су присуствовали чланови Одбора: Верољуб Арсић, Војислав Вујић, Зоран Касаловић, Милорад Мијатовић, Золтан Пек, Драган Томић и Момо Чолаковић, и заменици чланова Одбора: Мирјана Марајановић, Зоран Пралица, Александра Јерков и Бошко Ристић.

 Седници нису присуствовали заменик председника Одбора, Радојко Обрадовић и чланови Одбора: Зоран Антић, Жика Гојковић, Божидар Ђелић и Бојан Ђурић.

 Седници je присуствоваo народни посланик Владимир Маринковић, заменик члана Одбора.

 Седници су присуствовали: Влајко Сенић, државни секретар у Министарству финансија и привреде, Бранко Поповић и Александар Коцић из Министарства финансија и привреде; и Ђорђе Јевтић, кандидат за директора Управе за надзор над финансијским институцијама.

 На предлог председавајуће већином гласова усвојен је следећи

Д н е в н и р е д

 1. Разматрање кандидатуре и утврђивање Предлога одлуке о избору директора Управе за надзор над финансијским институцијама (број 02-3216/12);

 2. Разматрање Предлога закона о преузимању имовине и обавеза одређених банака ради очувања стабилности финансијског система Републике Србије, који је поднела Влада (број 400-3333/12 од 22. октобра 2012.године);

 3. Разматрање Предлога закона о давању гаранције Републике Србије у корист ОТП банка Србија а.д. Нови Сад, „Volksbank“ a.d Beograd, Војвођанаске банке а.д. Нови Сад, Societe Generale Banka Srbija a.d. Beograd, UniCredit Bank Srbija a.d.Beograd, Amsterdam Trade Bank Netherlands и Deutsche bank AG London по задужењу Јавног предузећа „Србијагас“ Нови Сад, који је поднела Влада (број 400-3292/12 од 19. октобра 2012. године).

 **Прва тачка дневног реда** – Разматрање кандидатуре и утврђивање Предлога одлуке о избору директора Управе за надзор над финансијским институцијама.

 Весна Ковач је упознала чланове Одбора да је до почетка седнице Одбора поднета једна кандидатура - посланичке групе Напред Србијо, за директора Управе за надзор над финансијским интитуцијама, са биографијом и изјавом кандидата да прихвата кандидатуру. За директора Управе за надзор над финансијским институцијама предложен је дипломирани економиста Ђорђе Јевтић, на период од шест година.

 Председавајућа је дала реч Ђорђу Јевтићу, који је укратко информисао Одбор о својој радној биографији, а након представљања кандидата Одбор за финансије, републички буџет и контролу трошења јавних средстава Народне скупштине је, на основу члана 21а став 3. Закона о Народној банци Србије („Службени гласник РС“, бр. 72/03, 55/04, 85/05, 44/10 и 76/12) и члана 203. став 1. Пословника Народне скупштине – Пречишћени текст („Службени гласник РС“, број 20/12) утврдио је већином гласова (девет за) Предлог одлуке о избору директора Управе за надзор над финансијским институцијама, с предлогом да се по хитном поступку, у складу са чланом 168. став 3. Пословника Народне скупштине, уврсти у дневни ред текуће Друге седнице Другог редовног заседања Народне скупштине.

Одредбама члана 21а став 3. Закона о Народној банци Србије

(„Службени гласник РС“, бр. 72/03, 55/04, 85/05, 44/10 и 76/12) предвиђено је да директора Управе за надзор над финансијским институцијама бира Народна скупштина, на период од шест година, на предлог Одбора Народне скупштине надлежног за послове финансија.

Одредбама члана 24. став 2. Закона о изменама и допунама Закона о

Народној банци Србије („Службени гласник РС“, број 76/12) прописано је да ће избор директора Управе за надзор над финансијским институцијама бити извршен у року од 90 дана од дана ступања на снагу овог закона.

С тим у вези, Одбор за финансије, републички буџет и контролу

трошења јавних средстава упутио је позив посланичким групама, да имајући у виду одредбе Закона о Народној банци Србије, предложе Одбору, у писаној форми, свог кандидата за директора Управе за надзор над финансијским институцијама.

Предлог у писаној форми, са биографијом кандидата и изјавом да

прихвата кандидатуру за директора Управе за надзор над финансијским институцијама, доставњен је Одбору за финансије, републички буџет и контролу трошења јавних средстава 19. октобра 2012. године од стране посланичке групе Српска напредна странка (допис број 02-3216/12).

Одбор је на седници од 23. октобра 2012. године размотрио

предлог кандидата за избор директора Управе за надзор над финансијским институцијама, обавио разговор са кандидатом сходно члану 203. став 1. Пословника Народне скупштине, размотрио испуњеност услова кандидата одређених Законом и утврдио већином гласова (девет за), Предлог одлуке за избор директора Управе за надзор над финансијским институцијама, на период од шест година, са биографијом и изјавом кандидата да прихвата кандидатуру, ради усвајања.

Одбор је упутио Народној скупштини предлог да се одлука о

директора Управе за надзор над финансијским институцијама донесе по хитном поступку, у складу са чланом 168. став 3. Пословника Народне скупштине, како би се Предлог одлуке размотрио у току Друге седнице Другог редовног заседања Народне скупштине. Недоношење наведене одлуке може да проузрокује штетне последице за рад овог државног органа.

За представника предлагача на седници Народне скупштине одређена

је Весна Ковач, председник Одбора за финансије, републички буџет и контролу трошења јавних средстава.

 **Друга тачка дневног реда -** Разматрање Предлога закона о преузимању имовине и обавеза одређених банака ради очувања стабилности финансијског система Републике Србије.

 Уводно излагање је дао Влајко Сенић, државни секретар Министарства финансија и привреде, након чега је Одбор у складу са чланом 155. став 2. Пословника Народне скупштине, одлучио већином гласова (10 за, три против) да предложи Народној скупштини да прихвати Предлог закона о преузимању имовине и обавеза одређених банака ради очувања стабилности финансијског система Републике Србије, у начелу.

У дискусији су учествовали Влајко Симић, Бранко Поповић, Драган

Томић.

 За известиоца Одбора на седници Народне скупштине одређена је Весна Ковач, председник Одбора.

 **Трећа тачка дневног реда -** Разматрање Предлога закона о давању гаранције Републике Србије у корист ОТП банка Србија а.д. Нови Сад, „Volksbank“ a.d Beograd, Војвођанаске банке а.д. Нови Сад, Societe Generale Banka Srbija a.d. Beograd, UniCredit Bank Srbija a.d.Beograd, Amsterdam Trade Bank Netherlands и Deutsche bank AG London по задужењу Јавног предузећа „Србијагас“ Нови Сад.

 Уводничар је био Александар Коцић из Министарства финансија и привреде.

 У дискусији је учествовао Золтан Пек и Александар Коцић.

Након дискусије, Одбор је у складу са чланом 155. став 3. и 170.

Пословника Народне скупштине, одлучио већином гласова (девет за) да предложи Народној скупштини да прихвати Предлога закона о давању гаранције Републике Србије у корист ОТП банка Србија а.д. Нови Сад, „Volksbank“ a.d Beograd, Војвођанаске банке а.д. Нови Сад, Societe Generale Banka Srbija a.d. Beograd, UniCredit Bank Srbija a.d.Beograd, Amsterdam Trade Bank Netherlands и Deutsche bank AG London по задужењу Јавног предузећа „Србијагас“ Нови Сад, у целини.

 За известиоца Одбора на седници Народне скупштине одређена је Весна Ковач, председник Одбора.

 Седница је завршена у 14,35 часова.

 Тонски снимак седнице Одбора је саставни део овог записника.

 за СЕКРЕТАР ОДБОРА ПРЕДСЕДНИК ОДБОРА

 Драгица Крстић-Пурешевић Весна Ковач